gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9315, del 07-04-2022 (2022/2586)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la regulació d'indústria de fabricació de peces de lampisteria al terme municipal d'Alacant. Referència DIC-21/0657.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9315

Data del DOGV
:   07-04-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/2586


Data del document
:   21-03-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la regulació d'indústria de fabricació de peces de lampisteria al terme municipal d'Alacant. Referència DIC-21/0657. [2022/2586]  
Havent-se admés a tràmit, d'acord amb el que es preveu en el text refós de la Llei 5/2014 de la Generalitat, de 25 de juliol, d'ordenació del territori, urbanisme i paisatge, l'expedient DIC-21/0657, promogut per Jimten, SA, per a regulació d'indústria de fabricació de peces de fontaneria, situada en polígon 34, parcel·la 1 i parcel·la 280783768ZJ65A8520AZ, del terme municipal d'Alacant, per mitjà del present edicte se sotmet a informació pública el projecte de l'actuació, de conformitat amb el que es disposa en l'apartat a de l'article 223.4 de l'esmentat text legal, durant el termini de 20 dies hàbils des de la publicació del present edicte en el Diari Oficial de la Generalitat Valenciana, dins del qual pot ser examinat en la Plataforma Urbanística Digital en el següent enllaç: https://ovius.gva.es/oficina\_tactica/?idioma=es\_es#/tramita/25941/25865. Si sorgeix algun problema amb l'accés telemàtic, pot contactar amb el Servei Territorial d'Urbanisme d'Alacant en el telèfon PROP 012 (523 046 967), citant la referència DIC corresponent.  
  
Alacant, 21 de març de 2022.- El cap del Servei Territorial d'Urbanisme: Miguel Nicolas Halabi Antón.
Diari Oficial de la Generalitat Valenciana


Sumari del DOGV 9316, del 08-04-2022 (2022/3058)

Extracte de la Resolució de 4 d'abril de 2022, del director general d'Esport, per la qual es convoquen subvencions destinades a l'organització d'esdeveniments esportius especials a la Comunitat Valenciana per a l'any 2022.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9316

Data del DOGV
:   08-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3058


Data del document
:   04-04-2022

Organisme emissor
:   Conselleria d'Educació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

Extracte de la Resolució de 4 d'abril de 2022, del director general d'Esport, per la qual es convoquen subvencions destinades a l'organització d'esdeveniments esportius especials a la Comunitat Valenciana per a l'any 2022. [2022/3058]  
BDNS (identif.): 619385.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/619385)  
  
Primer. Entitats beneficiàries  
Les federacions i els clubs esportius, els ajuntaments, les entitats locals menors i els organismes autònoms municipals, l'activitat dels quals en tots aquests es desenvolupe dins de l'àmbit competencial de la Generalitat, i que puguen obtindre la condició de beneficiàries per no concórrer cap de les circumstàncies que ho impedeixen, les quals es detallen en l'article 13.2 de la Llei 38/2003, de 17 de novembre, general de subvencions.  
  
Segon. Objecte  
Convocar les subvencions destinades a donar suport a l'organització i la realització d'esdeveniments esportius especials de caràcter internacional o nacional que es realitzen a la Comunitat Valenciana per a 2022.  
  
Tercer. Bases reguladores  
Ordre 55/2016, de 21 de setembre, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions destinades a l'organització d'esdeveniments esportius especials a la Comunitat Valenciana (DOGV 7881, 26.09.2016).  
  
Quart. Quantia  
El pressupost destinat a finançar la present convocatòria ascendirà a 650.000 euros, com a màxim.  
  
Cinqué. Termini de presentació de sol·licituds  
El termini per a la presentació de sol·licituds és de quinze dies hàbils a comptar des de l'endemà de la publicació en el Diari Oficial de la Generalitat Valenciana de la corresponent convocatòria.  
  
València, 4 d'abril de 2022.- El director general d'Esport: Josep Miquel Moya Torres.
Diari Oficial de la Generalitat Valenciana


Sumari del DOGV 9255, del 13-01-2022 (2021/12995)

RESOLUCIÓ d'1 de desembre de 2021, de la Universitat Politècnica de València, per la qual es nomenen professores titulars d'universitat.
----------------------------------------------------------------------------------------------------------------------------------------

### Dades del document

Número de DOGV
:   9255

Data del DOGV
:   13-01-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/12660


Data del document
:   01-12-2021

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ d'1 de desembre de 2021, de la Universitat Politècnica de València, per la qual es nomenen professores titulars d'universitat. [2021/12442]  
De conformitat amb les propostes elevades per les comissions de selecció encarregades de jutjar els concursos d'accés a places de cossos docents universitaris, convocats per resolució d'aquesta universitat, de data 29 de juliol del 2021 (BOE 16.08.2021), i presentada per les persones interessades la documentació a què fa referència la base 11 de la citada convocatòria; aquest rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i altres disposicions que la desenvolupen, resol efectuar els nomenaments que tot seguit s'assenyalen:  
  
«Concurs núm. 11/21 (codi de la plaça: 6581); es nomena María del Carmen Aguilera Morillo, amb document nacional d'identitat núm.\*\*\*\*810\*\*, professora titular d'universitat de la Universitat Politècnica de València, de l'àrea de coneixement Estadística i Investigació Operativa, adscrita al Departament d'Estadística i Investigació Operativa Aplicades i Qualitat».  
  
«Concurs núm. 84/21 (codi de la plaça: 6599); es nomena Teresa Pilar Real Herráiz, amb document nacional d'identitat núm.\*\*\*\*551\*\*, professora titular d'universitat de la Universitat Politècnica de València, de l'àrea de coneixement Mecànica dels Medis Continus i Teoria Estructures, adscrita al Departament de Mecànica dels Medis Continus i Teoria d'Estructures».  
  
Contra aquesta resolució, que posa fi a la via administrativa, les persones interessades poden interposar un recurs contenciós administratiu davant el jutjat contenciós administratiu corresponent, en el termini de dos mesos comptadors des de l'endemà de la publicació. Així mateix, amb caràcter potestatiu, es pot interposar un recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 1 de desembre de 2021.- El rector: José Esteban Capilla Romá.
Diari Oficial de la Generalitat Valenciana


Sumari del DOGV 9256, del 14-01-2022 (2022/210)

ACORD de 23 de desembre de 2021, del Consell, d'autorització de l'expedient de rescabalament ERESAR/2021/06R02/97 per obligacions contretes en 2020 i 2021.
-----------------------------------------------------------------------------------------------------------------------------------------------------------

### Dades del document

Número de DOGV
:   9256

Data del DOGV
:   14-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/210


Data del document
:   23-12-2021

Organisme emissor
:   Conselleria d'Educació, Cultura i Esport

Tipus de document
:   Acord

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

ACORD de 23 de desembre de 2021, del Consell, d'autorització de l'expedient de rescabalament ERESAR/2021/06R02/97 per obligacions contretes en 2020 i 2021. [2022/210]  
D'acord amb el que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Educació, Cultura i Esport, el Consell, amb la deliberació prèvia, en la reunió de 23 de desembre de 2021,  
  
  
ACORDA  
  
Primer  
Autoritzar l'aprovació per la persona titular de la Conselleria d'Educació, Cultura i Esport de l'expedient de rescabalament ERESAR/2021/06R02/97 pel subministrament, arrendament sense opció de compra i desmuntatge d'instal·lacions educatives provisionals, entre el 17 de juliol de 2020 i el 30 de setembre de 2021, per import de 138.812,01 - (IVA inclòs).  
  
Segon  
Autoritzar la imputació al pressupost de 2021 de les obligacions econòmiques contretes en 2020 per import de 54.165,80 ?.  
  
València, 23 de desembre de 2021  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9429, del 16-09-2022 (2022/8224)

RESOLUCIÓ de 12 de setembre de 2022, de la consellera d'Innovació, Universitats, Ciència i Societat Digital, per la qual es modifica la composició de l'òrgan de selecció d'un lloc de treball de director o directora de programes per a la gestió dels fons europeus.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9429

Data del DOGV
:   16-09-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/8224


Data del document
:   12-09-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * concurs administratiu

RESOLUCIÓ de 12 de setembre de 2022, de la consellera d'Innovació, Universitats, Ciència i Societat Digital, per la qual es modifica la composició de l'òrgan de selecció d'un lloc de treball de director o directora de programes per a la gestió dels fons europeus. [2022/8224]  
Vista la Resolució d'11 de juliol de 2022, de la consellera d'Innovació, Universitats, Ciència i Societat Digital, per la qual s'estableixen les bases de la convocatòria d'un lloc de treball de director o directora de programes per a la gestió dels fons europeus (DOGV 9384, 15.07.2022), resolc:  
  
Primer  
Deixar sense efecte el nomenament d'Ángel Antonio Carbonell Barrachina, director general de Ciència i Investigació, com a membre de l'òrgan de selecció segons el que es preveu en la base sisena de la convocatòria i publicada en l'annex I de l'esmentada Resolució d'11 de juliol de 2022.  
  
Segon  
Nomenar Juan Ignacio Torregrosa López director general per a l'Avanç de la Societat Digital, com a component de l'òrgan de selecció de la convocatòria indicada.  
  
Contra aquesta resolució, que posa fi a la via administrativa, les persones interessades podran interposar un recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la publicació. Potestativament, es podrà interposar un recurs de reposició, en el termini d'un mes des de l'endemà de la notificació, davant el mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercir, si escau, qualsevol altre que estimen procedent.  
  
  
Alacant, 12 de setembre de 2022.- La consellera d'Innovació, Universitats, Ciència i Societat Digital: Josefina Bueno Alonso.
Diari Oficial de la Generalitat Valenciana


Sumari del DOGV 9476, del 23-11-2022 (2022/10568)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la regularització d'una activitat industrial hortofructícola (expedient 2479449), al terme municipal de la Pobla del Duc, situada en el disseminat DS 94, amb referència cadastral 444570268DD10N616UE del cadastre de rústica.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9476

Data del DOGV
:   23-11-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/10440


Data del document
:   08-11-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la regularització d'una activitat industrial hortofructícola (expedient 2479449), al terme municipal de la Pobla del Duc, situada en el disseminat DS 94, amb referència cadastral 700773195MF26H837TW del cadastre de rústica. [2022/10264]  
  
Admesa a tràmit la sol·licitud de declaració d'interés comunitari promoguda per Level Fruit, SL, relativa a la regularització d'una activitat industrial hortofructícola, en sòl no urbanitzable, (expedient 2479449), al terme municipal de la Pobla del Duc, situada en el disseminat DS 94, i de conformitat amb el que disposa l'article 223.4 a) del text refós de la Llei d'ordenació del territori, urbanisme i paisatge aprovat per Decret legislatiu 1/2021, de 18 de juny, del Consell, es sotmet a informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interés comunitari i estudi d'integració paisatgística) i formular per escrit les observacions que estimen pertinents, en la pàgina web https://ovius.gva.es/oficina\_tactica/#/inicio entrant en l'apartat «Consulta DICs», així com en les oficines del Servei Territorial d'Urbanisme de la Conselleria de Política Territorial, Obres Públiques i Mobilitat, edifici PROP del carrer Gregori Gea núm. 27 de València, en horari d'exposició al públic de 09.00 a 14.00 hores, (demanant cita prèvia als telèfons 096469923 i 256443892).  
  
  
València, 8 de novembre de 2022.- El cap del Servei Territorial d'Urbanisme: Carlos Aubán Nogués.
Diari Oficial de la Generalitat Valenciana


Sumari del DOGV 9330, del 03-05-2022 (2022/3338)

RESOLUCIÓ de 7 d'abril de 2022, de la directora general de Recursos Humans, per la qual s'aprova la llista definitiva de persones aspirants admeses i excloses en el concurs oposició per a la provisió de vacants de facultatiu o facultativa especialistes de Cirurgia Ortopèdica i Traumatologia dependents de la Conselleria de Sanitat Universal i Salut Pública, així com el lloc, data i hora de la prova.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9330

Data del DOGV
:   03-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/3338


Data del document
:   07-04-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 7 d'abril de 2022, de la directora general de Recursos Humans, per la qual s'aprova la llista definitiva de persones aspirants admeses i excloses en el concurs oposició per a la provisió de vacants de facultatiu o facultativa especialistes de Cirurgia Ortopèdica i Traumatologia dependents de la Conselleria de Sanitat Universal i Salut Pública, així com el lloc, data i hora de la prova. [2022/3338]  
  
De conformitat amb la base 4.2 de la Resolució de 22 d'octubre de 2020, de la directora general de Recursos Humans, per la qual es convoca un concurs oposició per a la provisió de vacants de facultatiu o facultativa especialistes de Cirurgia Ortopèdica i Traumatologia, dependents de la Conselleria de Sanitat Universal i Salut Pública (DOGV 8974, 14.12.2020), una vegada finalitzat el termini d'esmena de defectes d'admissió aquesta Direcció General de Recursos Humans resol aprovar el lloc, la data i l'hora de la prova, així com la llista definitiva de persones aspirants admeses i excloses, que figura en l'annex I.  
  
Lloc: Universitat de València.  
Aulari Sud del Campus dels Tarongers.  
Avinguda dels Tarongers, s/n, 46799 València.  
Data: dissabte, 18 de juny de 2022.  
Hora: 12.00 h.  
Contra la present resolució es podrà interposar els recursos especificats en la base huitena de la convocatòria.  
  
València, 7 d'abril de 2022.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9452, del 19-10-2022 (2022/9143)

RESOLUCIÓ de 6 d'octubre de 2022, de la Universitat d'Alacant, per la qual s'adjudica la plaça de professora o professor contractats doctors número DC04995, en l'àrea de coneixement de Dret Penal.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9452

Data del DOGV
:   19-10-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/9143


Data del document
:   06-10-2022

Organisme emissor
:   Universitat d'Alacant

Tipus de document
:   Resolució

Anàlisi jurídica

RESOLUCIÓ de 6 d'octubre de 2022, de la Universitat d'Alacant, per la qual s'adjudica la plaça de professora o professor contractats doctors número DC04995, en l'àrea de coneixement de Dret Penal. [2022/9143]  
D'acord amb la base novena del concurs de places de personal docent i investigador en règim de contractació laboral convocat per la Resolució d'1 de juny de 2022 (DOGV 09.06.2022), i a proposta de la comissió de selecció jutjadora de la plaça de professora o professor contractats doctors núm. DC04995, de l'àrea de coneixement de Dret Penal, Departament de Dret Internacional Públic i Dret Penal, s'adjudica aquesta plaça a Clara Moya Guillem, amb DNI \*\*\*7850\*\*.  
  
  
Contra aquesta resolució, que esgota la via administrativa, s'hi podrà interposar un recurs contenciós administratiu davant del jutjat contenciós administratiu d'Alacant competent, en el termini de dos mesos comptats a partir de l'endemà de ser publicada, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, s'hi podrà interposar un recurs de reposició en el termini d'un mes a comptar des de l'endemà de ser publicada, davant de la rectora, d'acord amb el que disposen els articles 123 i 124 de la Llei 39/2015.  
  
  
Alacant, 6 d'octubre de 2022.- La rectora: Amparo Navarro Faure.